**Утвърдил:**



|  |
| --- |
| **Таблица за направените предложения и възражения в процеса на обществено обсъждане на проект на насоки за кандидатстване по процедура чрез подбор на проектни предложения № BG06RDNP001- 4.009 по подмярка 4.1.2. "Инвестиции в земеделски стопанства по Тематична подпрограма за развитие на малки стопанства" от мярка 4 „Инвестиции в материални активи“ от ПРСР 2014-2020** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | Radostin Merakov <tinkfinance@hotmail.com> | 27.06.2020 г. | От представената информация не става ясно дали Земеделски производители които са кандидатствали по първия прием на 4.1.2 и все още не са подписали договор допустими кандидати ли са? | Не се приема. В Раздел 11. „Допустими кандидати“ от условията за кандидатстване подробно са разписани критериите за допустимост и недопустимост на кандидатите по подмярката. |
| 2 | zp\_trayanpanayotov\_elena@abv.bg | 02.07.2020 | Имам договор за аренда за 4,8 дка овощна градина - сливи. С договор за наем и участваща същата земя в споразумение по чл.37, т.В още 5,8 . Имам намерение да кандидатсвам за създаване на още 4 дка овощна градина, която може да бъде създадена в периода 01.11.2020г. - 14.04.2021г. Това намерение може ли да бъде включено при изчисляване на СПО и моля да бъде конкретизирано в условията за кандидатсване този въпрос. | В т.21 от Раздел 11.1. „Критерии за допустимост на кандидатите“ е посочен начина за формирането на икономическия размер на земеделското стопанство, включително с култури с намерения за засаждане. |
| 3 | Фондация Смарт Агростарт | 06.07.2020 г. | 1. С цел яснота за кандидатите да се уточнят в Допустими целеви групи за подпомагане по т.15 определените в т.11 „Допустими кандидати” по процедурата.  2. С цел улеснение на кандидатите при подаване на проектните предложение да се предвиди възможност за представяне на документа по т. 17 от 24.1 „Списък с общи документи” в съответствие с условието по т. 48 от 24.1 „Списък с общи документи”.  3. С цел яснота на допустимите разходи за кандидатите земеделски стопани да се поясни т.14 от 14.2 Условия за допустимост на разходите и описаните земеделски продукти в Приложение №2 към Условията за кандидатстване.  4. С цел яснота да се поясни по т.49, от 24.1 „Списък с общи документи” по отношение прилагането към проектното предложение на изискуеми документи съгласно националното законодателство, включва ли такива, които не са посочени в Условията за кандидатстване.  Забележка: предложенията са изготвени във връзка с изпълнение на поетите ангажименти по договор №BG05SFOP001-2.009-0040-C01/19.12.2018 г. за финансиране на проект №BG05SFOP001-2.009-0040 с наименование „Заедно за българското село! – Информиране на широката общественост, събиране на данни за обществените нагласи и разработване на бази данни с цел подпомагане на процесите по формулиране, изпълнение и мониторинг на политиките и законодателството в сектор „Земеделие и развитие на селските райони с оглед подобряване на гражданското участие в тези процеси“, финансиран от Европейски съюз-Европейски социален фонд и изпълняван по Оперативна програма „Добро управление“, процедура BG05SFOP001-2.009. | 1. Не се приема. Допустимите кандидати са описани подробно в Раздел 11.1 „Допустими кандидати“, докато в т. 15 е описана целевата група.  2. Приема се.  3. Не се приема. Точка 14 е пояснена в т. 10 и т. 11, също така е направена препратка към чл. 235 и 241 от Закона за горите.  4. Не се приема. За всяка допустима дейност кандидатите следва да представят документи съгласно националното законодателство. |
| 4. | Национална служба за съвети в земеделието (НССЗ) | 06.07.2020 г. | Да се добави т. 13:  Бизнес планът може да бъде изготвен за кандидата безвъзмездно от Националната служба за съвети в земеделието при спазване на условията и изискванията на Наредба № 7 от 2016 г. за прилагане на подмярка 2.1.2. "Консултантски услуги за малки земеделски стопанства" от мярка 2 "Консултантски услуги, услуги по управление на стопанството и услуги по заместване в стопанството" от Програмата за развитие на селските райони за периода 2014 – 2020 г. (ДВ, бр. 36 от 2016 г.), наричана по-нататък "Наредба № 7 от 2016 г.".  **Мотив:**  Бенефициентите ще са по-добре информирани и запознати с възможността осигурена от Министерството н земеделието, храните и горите за безплатно изготвяне на проекти от страна на НССЗ | Не се приема. В приложение №7 от Условията за кандидатстване е предвидена възможност за отбелязване от кого е изготвен бизнес плана. |
| Да се добави, че буква „в“ не включва земеделска техника или изцяло да отпадне буква „в“  **8**. Не се подпомагат като самостоятелен проект или дейност:  а) събарянето на стари сгради и производствени съоръжения;  б) инвестициите в нематериални активи;  в) закупуване на специализирани транспортни средства, **с изключение на земеделска техника**.  **Мотив:**  По подмярката ще кандидатстват малки земеделски стопанства за закупване на малогабаритна земеделска техника или с малко конски сили. Няма причина да бъде забранено да кандидатстват с проект – единствено например за закупуване на трактор за обработка на земеделските площи с плодове и зеленчуци и/или етерично маслени култури | Не се приема. В Условията за кандидатстване е посочена легална дефиниция за „Земеделска техника“, която се използва при прилагане на подмярката и определяне на допустимите дейности. Земеделската техника не попада в обхвата на специализирани транспортни средства. |
| В случай, че се има предвид с т.19, че не се подпомагат инвестиции допустими по Националната програма по пчеларство да се прецизира текста по следния начин:  19. **Допустими за подпомагане** по Националната програма по пчеларство за периода 2017 – 2019 г. и Националната програма по пчеларство за периода 2020 – 2022 г.;  А в случай, че се има предвид, че не се подпомагат инвестиции, за които кандидатът е получил подпомагане по Националната програма по пчеларство, да се прецизира текста по-следния начин:  19. **Разходи, за които кандидатът е подпомогнат** по Националната програма по пчеларство за периода 2017 – 2019 г. и Националната програма по пчеларство за периода 2020 – 2022 г.;  **Мотив:**  По този начин текстът ще бъде много по-ясен и няма да предполага различни интерпретации при тълкуването | Приема се |
| В т. 20 е записано, че не се подпомага финансиране на закупуването на транспортни средства с изключение на земеделска техника. Предлагаме посочената точка да бъде променена така: „Транспортни средства с изключение на **хладилни транспортни средства необходими за прякото осъществяване на селскостопанската дейност** и земеделска техника  **Мотив:**  В редица случаи земеделските стопани произвеждащи плодове и зеленчуци се нуждаят от специализирани малки хладилни транспортни средства за прякото осъществяване на своята дейност и транспортиране на произведената продукция до пазара. Също така и млекопроизводители за транспортиране на суровото мляко. Ако такива специализирани хладилни транспортни средства и тяхното закупуване се подпомагат, то това би допринесло за цялостното подобряване на селскостопанската дейност, подобряване на хигиената и на маркетинга на плодовете и зеленчуците в т.ч. избягване на прекупвачите. Единственото изискване би следвало да бъде в бизнес плана да се опише като обосновка с каква цел и по какъв начин ще бъде използвано специализираното хладилно транспортно средство | Не се приема. По подмярката не се допускат разходи за транспортни средства с изключение на земеделска техника. |
| Да се даде възможност на бенефициенти, които провеждат процедура по ПМС № 160/2016 г. да изпълнят проекта също в рамките на до 24 месеца, но след провеждане на процедурата, но разбира се не по-късно от 15.09.2023 г.  **1.** Одобреният проект се изпълнява в срок до 24 месеца, от датата на:  а) подписването на административния договор за предоставяне на финансова помощ с РА;  **б) получаване от бенефициента на уведомително писмо с решението за съгласуване/отказ за съгласуване на последната по време проведена процедура по ПМС № 160/2016 г.**  **2.** Крайният срок за изпълнение на проектите не може да бъде по-късно от 15 септември 2023 г.  **Мотив:**  Ще има равнопоставеност по отношение на бенефициенти провеждащи и не провеждащи процедура по ПМС 160. Отделно тази процедура за малките земеделски стопани поради липса на опит може да изисква по-голям период от време. | Не се приема. Съгласно Условията за изпълнение Разплащателната агенция извършва последващ контрол за законосъобразност за спазване на процедурите за избор на изпълнител по реда на глава четвърта от ЗУСЕСИФ преди извършване на плащане от ДФЗ - РА. |
| Вероятно е станала техническа грешка и се има предвид т.4 от Раздел 11.1 „Критерии за допустимост на кандидатите“  10. Документ за собственост или ползване за цялата налична в земеделското стопанство земя и сгради. За земята, която участва при изчисляването на минималния стандартен производствен обем, кандидатът представя документи в съответствие с условията по т. **4** от Раздел 11.1 „Критерии за допустимост на кандидатите“. Представя се във формат "pdf" или "jpg"; | Не се приема. С документа се доказва, че към датата на подаване на проектното предложение кандидатите са собственици и/или ползватели на цялата налична в земеделското стопанство земя, включително помещения, оранжерии или гъбарници, използвани за производствена дейност на селскостопански култури и че са собственици и/или ползватели на животновъдните обекти, сгради и помещения, използвани за животновъдната дейност, в случай че развиват такава. Да се добави и точка 4 |
| **Условия за кандидатстване**  **Част** 24. Списък на документите, които се подават на етап кандидатстване:  24.1 Списък с общи документи: т. 40.  Да се прегледа този документ - Разходите по т. 2 от Раздел 14.1. „Допустими разходи“, за които е необходима процедура по ПМС № 160/2016, съгласно т. 18 на раздел 14.2 се провеждат след сключване на административния договор:  „18. За разходи за строителство, в т. ч. съфинансирането от страна на бенефициента, без данък върху добавената стойност, на стойност равна или по-висока от 50 000 лв., както и за разходи за доставки или услуги, в т. ч. съфинансирането от страна на бенефициента, без данък върху добавената стойност, на стойност равна или по-висока от 30 000 лв., бенефициента провежда процедура за избор на изпълнител по реда на ПМС № 160, **след сключване на административния договор**. С оглед преценка за обоснованост на разходите, бенефициента представя оферти в съответствие с т. 10 и 11.“ | Не се приема. Документът, посочен в т. 40 касае предварителни разходи за подготовка на проектното предложение, докато т. 18 регламентира разходите за изпълнение на проектното предложение. |
| В Условията за изпълнение  А.Техническо изпълнение на проекта, Раздел ІІ Критерии за допустимост, критерии за подбор, ангажименти и други задължения на бенефициентите  Предлагаме т. 11, да бъде допълнително изяснена. Вероятно текстът по-долу би бил по-ясен:  **За всяка една година от изпълнението на бизнес плана**, считано от датата на подаване на искането за окончателно плащане до изтичане на съответния срок за мониторинг бенефициентите - Земеделски стопани, се задължават да постигнат и поддържат резултати от изпълнението, които не са по-ниски от 50 % от заложените в представения от него и одобрен от РА бизнес план показатели **за съответната година на изпълнението му** и по-конкретно: средногодишно количество на планираната, произведена в изпълнение на инвестицията продукция и/или размера на планираните приходи от продажби на тази продукция.  Може да се даде и определение за първата година от изпълнение на бизнес плана:  „Първата година от изпълнение на бизнес плана стартира от датата на приключване изпълнението на всички инвестиции по проектното предложение“  **Мотив:**  Настоящия вариант на записване не дава ясното за земеделския стопанин за точните негови задължения и по-специално как да определи базата за изчисляване на 50% произведена продукция/приход. Например в случай, че тези дванадесет месеца обхващат две години от неговия бизнес план с различно средногодишно количество на планирана продукция или планираните приходи от продажби, на каква база ще се определят 50% - за първата/втората година, средно аритметично или нещо друго. | Не се приема. Условието обхваща периода от изплащане на финансовата помощ до изтичане на периода на мониторинг. |
| Коне и други еднокопитни, както и Пчелни семейства да се отделят в раздел „Други“   |  | | --- | | *Птици – общо* | | 50. Кокошки-носачки | | 51. Бройлери | | 52. Пуйки | | 53. Гъски | | 54. Патици | | 55. Щрауси | | *Животни - други* | | 56. Коне и други еднокопитни | | 57. Пчелни семейства | | Приема се. |
| Приложение 7 Бизнес план към Условията за кандидатстване.  Да отпадне Точка 3 „Описание на дейността на интегрирани проекти как изпълнението им води до по-добри финансови резултати от дейността на кандидата, отколкото, ако операциите или дейностите се изпълняват поотделно;“  **Мотив:**  Не се подпомагат интегрирани проекти | Приема се. |
| Приложение 7 Бизнес план към Условията за кандидатстване. Таблица 4 Сеитбооборот / обработваеми площи в стопанството по видове култури и среден добив от дка  Тази бележка под линия да се замести със следната:  „В таблицата се попълват данни за цялата налична в земеделското стопанство земя. Когато кандидатът е група/организация на производители в таблицата се посочва размера на обработваната земя от членовете на групата/организацията на производители, с които участват в групата/организацията“  Освен това навсякъде в таблицата след думите „среден добив“ има „\*“, но без да има пояснение за тази звездичка.  **Мотив:**  Тази таблица показва целият сеитбооборотни на стопанство и всички обработваеми площи в стопанството, а не само тези, за които той се задължава да поддържа за определен период от време. Тъй като задължението му да поддържа определен размер земя е свързано само с културите от допустимите сектори, за които ще ползва инвестицията.  Моля вижте и отговора, който е даден от министерството на въпоз за таблица 4 в предходния прием по подмярката:  Отговор на Въпрос 19:  „1. В Приложение № 9 Бизнес план, таблица 4 „Сеитбооборот / обработваеми площи в стопанството по видове култури и среден добив от дка“ се попълват данни за цялата налична в земеделското стопанство земя.“ | Приема се частично. Текстът е прецизиран. |
| Приложение 7 Бизнес план към Условията за кандидатстване. Таблица 4. Сеитбооборот / обработваеми площи в стопанството по видове култури и среден добив от дка.  Във връзка с раздел 11.1. Критерии за допустимост на кандидатите, точка 12 „При изчисляване на икономическия размер на стопанството насажденията трябва да отговарят на изискванията за минимален брой на растения на единица площ, съгласно Приложение № 5“. Предложението ни е в описанието под таблица 4 „Сеитбооборот / обработваеми площи в стопанството по видове култури и среден добив от дка“ на БП да се допълни текста: „Описание на схемата на засаждане на земеделските култури включително минималният брой растения на единица площ за културите посочени в Приложение № 5 на Условията за кандидатстване.“  **Мотив:**  Мотива ни да се отрази подобен текст в БП е наложен от получените уведомителни писма за отстраняване на нередовности от Оценителната комисия по подмярка 4.1.2 от приема през 2018 и изискване за предоставяне на допълнително информация относно схемата и минимални брой растения на единица площ за трайните насаждения под претекст ,че в проектното предложение не е посочена тази информация. След като тя е необходима на Оценителната комисия е добре да бъде отразена в БП | Приема се. |
| Приложение 7 Бизнес план към Условията за кандидатстване. Таблица 6. Разходи за суровини, материали и външни услуги за производство на продукцията от производствената програма  Бележката да се промени по следния начин:  „В колона А се описват всички видове извършвани разходи **за суровини, материали и външни услуги**, необходими за осъществяването на земеделската дейност.  **Мотив:**  Мотивите да се добави , че става въпрос само за разходи за суровини, материали и външни услуги е с цял по-голяма яснота, че включва само тези разходи, както е описано в заглавието на таблицата, а не всички видове разходи за земеделската дейност.  Мотивите ни да отпаднат думите „подробно“ е че това води до различно тълкуване от страна на оценителната комисия какво означава „подробно“ описване | Не се приема. Необходимо е подробно описание на всички извършване разходи. |
| Приложение 7 Бизнес план към Условията за кандидатстване. Таблица 8 Прогноза за нетните парични потоци на проекта  Да се отстранят технически грешки на текста по т. VII под табл. 8:  „VІI. Нетен паричен поток (V~~+4~~+VI): получава се от сбора между печалбата след данъци и финансирането по Програмата.“  **Мотив:**  Текстът под табл. 8 не съответства на написаното в колона А, ред VII на табл. 8 | Приема се |
| Приложение 7 Бизнес план към Условията за кандидатстване. Раздел VII. Показатели за оценка на ефективността на инвестицията и финансовите показатели (по проекта и за цялостната дейност на кандидата)  Този раздел да се актуализира , като по отношение на изчисляване на Нетната настояща стойност отпадне т.1.2. „Изчисляване на NPVf на проекта и на други дейности на кандидата“ и по отношение на Индекса на рентабилност отпадне т.3.2. „Изчисляване на PIl и на други дейности на кандидата“  Мотив:  В бизнес плана не се представя информация за други дейности на кандидата и не са включени подобни таблици за попълване и за малки стопанства би трябвало тези показатели да се изчисляват по-опростено | Не се приема. Бизнес плана трябва да доказва икономическа жизнеспособност, гарантираща устойчивост на цялото земеделско стопанство. |